KOMMISSIONENS FORORDNING (EF) Nr. 378/2000

af 17. februar 2000

om ændring af forordning (EF) nr. 1494/1999 om fastsættelse af størrelsen af de nedsatte landbrugselementer og den tillægstold, som i henhold til Europaaftalerne skal anvendes fra den 1. juli til 31. december 1999 ved indførsel til Fællesskabet af varer henhørende under Rådets forordning (EF) nr. 3448/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved Kommissionens forordning (EF) nr. 2491/98(2), særlig artikel 7, og

ud fra følgende betragtninger:

(1) Ved Kommissionens forordning (EF) nr. 1494/1999(3), fastsattes størrelsen af de nedsatte landbrugselementer samt den tillægstold, som i henhold til Europaaftalerne skulle anvendes fra den 1. juli til og med den 31. december 1999 ved indførsel til Fællesskabet af varer henhørende under forordning (EF) nr. 3448/93.

(2) Tabel 3 i bilag I og II til Rådets forordning (EF) nr. 377/2000 af 14. februar 2000 om autonome og midlertidige foranstaltninger for indførsel af visse forarbejdede landbrugsprodukter med oprindelse i Polen og Bulgarien(4) indeholder de for perioden 1. januar til 30. juni 2000 fastsatte basisbeløb, der skal tages i betragtning ved beregningen af de for indførsel fra disse lande gældende nedsatte landbrugselementer, og som er identiske med de basisbeløb, der er fastsat ved Rådets forordning (EF) nr. 27/1999(5) for perioden 1. juli til 31. december 1999.

(3) I henhold til forordning (EF) nr. 377/2000 anvendes nedsatte landbrugselementer ved indførsel af visse forarbejdede landbrugsprodukter, således som det er fastsat i udkastet til protokol nr. 3 til Europaaftalen med Bulgarien, indtil den formelle vedtagelse af protokollen.

(4) Forordning (EF) nr. 1494/1999 bør derfor ændres med henblik på at videreføre de nedsatte landbrugselementer og tillægstolden for Polen og Bulgarien indtil den 30. juni 2000 og tilpasse de nedsatte landbrugselementer og tillægstolden for indførsel fra Bulgarien af visse forarbejdede landbrugsprodukter.

(5) Den told, der skal opkræves som følge af disse foranstaltninger, må ikke overstige toldsatserne i den fælles toldtarif.

(6) Kommissionens forordning (EF) nr. 1460/96(6), ændret ved forordning (EF) nr. 2495/97(7), indeholder gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i forordning (EF) nr. 3448/93 -

UDSTEDT FØLGENDE FORORDNING:

Artikel 1

Forordning (EF) nr. 1494/1999 ændres således:

1) I artikel 1 og 3 samt i bilag I til IV ændres datoen "31. december 1999" til "30. juni 2000".

2) I bilag III, del 1, indsættes følgende:

">TABELPOSITION>"

3) I bilag III, del 1, udgår følgende:

">TABELPOSITION>"

4) I bilag IV, del 1, indsættes følgende:

">TABELPOSITION>"

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar til den 30. juni 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. februar 2000.

På Kommissionens vegne

Erkki LIIKANEN

Medlem af Kommissionen

(1) EFT L 318 af 20.12.1993, s. 18.

(2) EFT L 309 af 19.11.1998, s. 28.

(3) EFT L 173 af 9.7.1999, s. 1.

(4) Se side 4 i denne Tidende.

(5) EFT L 5 af 9.1.1999, s. 7.

(6) EFT L 187 af 26.7.1996, s. 18.

(7) EFT L 343 af 13.12.1997, s. 18.